
PANEVĖŽIO RAJONO SAVIVALDYBĖS TARYBA

SPRENDIMAS

DĖL PANEVĖŽIO RAJONO SAVIVALDYBĖS ATSINAUJINANČIŲ IŠTEKLIŲ ENERGIJOS NAUDOJIMO PLĖTROS VEIKSMŲ PLANO TVIRTINIMO IR ĮGYVENDINIMO TVARKOS APRAŠO PATVIRTINIMO
2023 m. sausio 26 d. Nr. 
Panevėžys



Vadovaudamasi Lietuvos Respublikos vietos savivaldos įstatymo 16 straipsnio               4 dalimi, Savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisyklių, patvirtintų Lietuvos Respublikos energetikos ministro 2022 m. birželio 3 d. įsakymu Nr. 1-183 „Dėl Savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisyklių patvirtinimo“, 22 ir 29 punktais, Panevėžio rajono savivaldybės taryba nusprendžia:
1. Patvirtinti Panevėžio rajono savivaldybės atsinaujinančių išteklių energijos naudojimo plėtros veiksmų plano tvirtinimo ir įgyvendinimo tvarkos aprašą (pridedama).
2. Skelbti šį sprendimą Teisės aktų registre  ir Panevėžio rajono savivaldybės interneto svetainėje.



Savivaldybės meras

PATVIRTINTA
Panevėžio rajono savivaldybės tarybos 
2022 m. sausio    d. sprendimu Nr.

PANEVĖŽIO RAJONO SAVIVALDYBĖS ATSINAUJINANČIŲ IŠTEKLIŲ ENERGIJOS NAUDOJIMO PLĖTROS VEIKSMŲ PLANO TVIRTINIMO IR ĮGYVENDINIMO TVARKOS APRAŠAS

I SKYRIUS
BENDROSIOS NUOSTATOS

1. Panevėžio rajono savivaldybės atsinaujinančių išteklių energijos naudojimo plėtros veiksmų plano (toliau – AIE plano) tvirtinimo ir įgyvendinimo tvarkos aprašas (toliau – Aprašas) reglamentuoja Panevėžio rajono savivaldybės (toliau – Savivaldybės) atsinaujinančių išteklių energijos naudojimo plėtros veiksmų plano tvirtinimo, įgyvendinimo organizavimo ir rezultatų viešinimo tvarką. 
2. Savivaldybės administracija rengia, suderina su Lietuvos Respublikos Vyriausybe ar jos įgaliota institucija ir įgyvendina Savivaldybės tarybos patvirtintą AIE planą.
3. Parengtą ir suderintą AIE planą tvirtina Savivaldybės taryba.

II SKYRIUS
AIE PLANO RENGIMAS IR ĮGYVENDINIMAS

4. Savivaldybės administracija, organizuodama aprūpinimą šilumos energija Savivaldybės teritorijoje, siekia, kad šilumos energijos gamybai būtų naudojami atsinaujinantys energijos ištekliai, ir vadovaujasi AIE plano sprendiniais.
5. Savivaldybės administracija, jeigu Savivaldybės atsinaujinančių išteklių energijos dalis per paskutinius 4 metus tapo mažesnė negu AIE plane nustatyti tarpiniai atsinaujinančių išteklių energijos naudojimo planiniai rodikliai, ne vėliau kaip per 18 mėnesių nuo skaičiuojamojo laikotarpio pabaigos patvirtina atnaujintą AIE planą ir jame nustato adekvačias ir proporcingas priemones, skirtas užtikrinti, kad per pagrįstą laikotarpį atsinaujinančių išteklių energijos dalis atitiktų nustatytus planinius rodiklius.
6. AIE plano įgyvendinimas finansuojamas iš Savivaldybės biudžete patvirtintų bendrųjų asignavimų ir kitų finansavimo šaltinių bei lėšų.
7. AIE planas turi užtikrinti, kad Savivaldybės teritorijoje nebūtų kuriamos sąlygos, ribojančios atsinaujinančių energijos išteklių naudojimo plėtrą.
8. Savivaldybės administracija Lietuvos Respublikos energetikos ministro 2022 m. birželio 3 d. įsakymu Nr. 1-183 „Dėl Savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisyklių patvirtinimo“ patvirtintų Savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisyklių (toliau – Taisyklių) nustatyta tvarka:
8.1. rengia, su Lietuvos Respublikos energetikos ministerija (toliau – Energetikos ministerija) derina ir tikslina AIE plano projektą;
8.2. Savivaldybės tarybai teikia tvirtinti su Energetikos ministerija suderintą AIE plano projektą, jį viešai skelbia savo svetainėje ir įgyvendina;
8.3. ne rečiau kaip kas dvejus metus iki rugpjūčio 31 dienos savo interneto svetainėje viešai skelbia informaciją apie praėjusių dvejų kalendorinių metų AIE plano įgyvendinimo rezultatus;
8.4. ne rečiau kaip kas ketverius metus iki rugpjūčio 31 dienos, skaičiuojant nuo 2021 metų, vertina AIE plano įgyvendinimo pažangą;
8.5. užtikrina, kad būtų paskirti už AIE plano ir jo įgyvendinimo rezultatų skelbimą atsakingi asmenys. Atsakingų asmenų kontaktiniai duomenys ir nuoroda į skelbiamus AIE planus ir jų įgyvendinimo rezultatus turi būti pateikiama viešajai įstaigai Lietuvos energetikos agentūrai (toliau – Agentūrai) per 10 kalendorinių dienų nuo AIE plano patvirtinimo ir atnaujinama pasikeitus nurodytiems duomenims.

III SKYRIUS
AIE PLANO ĮGYVENDINIMO REZULTATŲ VIEŠINIMAS

9. Savivaldybės administracija, atlikusi AIE plano įgyvendinimo rezultatų vertinimą, savo interneto svetainėje www.panrs.lt ne rečiau kaip kas dvejus metus iki rugpjūčio 31 dienos skelbia šią informaciją:
9.1. patvirtintas priemones, kuriomis Savivaldybė siekia tikslų atsinaujinančių išteklių energetikos srityje, įskaitant informaciją apie Savivaldybės tarybos priimtus sprendimus dėl šilumos ir vėsumos energijos gamybos iš atsinaujinančių energijos išteklių pajėgumų plėtros, vadovaudamasi Savivaldybės šilumos ūkio specialiojo plano nuostatomis, nurodydama priemonių įgyvendinimo metus, rezultatus ir priemonėms įgyvendinti reikalingą biudžetą, kai jie buvo nurodyti;
9.2. atsinaujinančių energijos išteklių dalies elektros energijos bei šilumos ir vėsumos sektoriuje didinimo priemones, nurodydama šių priemonių įgyvendinimo metus, rezultatus ir šioms priemonėms įgyvendinti reikalingą biudžetą;
9.3. alternatyviųjų degalų dalies transporto sektoriuje didinimo priemones (šių priemonių įgyvendinimo metus, rezultatus ir šioms priemonėms įgyvendinti reikalingą biudžetą), kuriomis:
9.3.1. didinamas alternatyviųjų degalų naudojimas viešajame transporte, skirtame keleiviams vežti;
9.3.2. kuriama infrastruktūra, reikalinga alternatyviuosius degalus naudojančių transporto priemonių plėtrai;
9.3.3. kitas priemones, kuriomis didinama alternatyviųjų degalų dalis palyginti su transporto sektoriaus galutiniu energijos suvartojimu;
9.4. planuojamas atsinaujinančių energijos išteklių naudojimo pastatuose didinimo priemones (nurodoma priemonės įgyvendinimo metai, pastatų paskirtis, rezultatas (įdiegtų įrenginių, technologijų galingumas), priemonėms įgyvendinti reikalingas biudžetas);
9.5. Savivaldybėje taikomas ir planuojamas taikyti informavimo priemones, kuriose bus pateikiama informacija apie:
9.5.1. rengiamas ir įgyvendinamas visuomenės informavimo ir sąmoningumo ugdymo priemones, teikiamas konsultacijas, rengiamas švietimo programas bei organizuojamas socialines (informacijos viešinimo) kampanijas apie atsinaujinančių energijos išteklių plėtros ir naudojimo praktines galimybes ir naudą ir apie skirtingų transporto sektoriuje naudojamų alternatyviųjų degalų ir atsinaujinančių energijos išteklių bei jų infrastruktūros prieinamumą, plėtrą ir naudą aplinkai;
9.5.2. rengiamą, teikiamą ir viešai skelbiamą informaciją apie paramos schemas, taikomas atsinaujinančių energijos išteklių naudojimui ir gamybai;
9.5.3. rengiamą, teikiamą ir viešai skelbiamą informaciją apie leidimų, licencijų ar atestatų išdavimo tvarką, sertifikavimo paraiškų, susijusių su atsinaujinančių išteklių energijos gamybos įrenginiais, nagrinėjimo tvarką ir apie pareiškėjams teikiamą pagalbą;
9.6. AIE plane nurodytų priemonių įgyvendinimo pažangą;
9.7. esamos situacijos elektros energetikos bei šilumos ir vėsumos sektoriuose įvertinimas (duomenys pateikiami už praėjusius kalendorinius metus), pateikiant:
9.7.1. duomenis apie energijos gamybą ir suvartojimą Savivaldybėje;
9.7.2. duomenis apie Savivaldybėje veikiančius ir planuojamus statyti atsinaujinančių išteklių energiją naudojančius energijos gamybos įrenginius (išskyrus duomenis apie Savivaldybėje esančius elektros energiją gaminančius vartotojus), jų suminę įrengtąją galią, naudojamus energijos išteklius, taip pat duomenis apie atliekų šilumos panaudojimą;
9.7.3. duomenis apie Savivaldybėje iš atsinaujinančių energijos išteklių pagamintą energijos kiekį (išskyrus gaminančių vartotojų pagamintą elektros energijos kiekį);
9.7.4. atsinaujinančių energijos išteklių dalį elektros energijos bei šilumos ir vėsumos sektoriuje palyginti su Savivaldybės bendruoju galutiniu energijos suvartojimu elektros energijos bei šilumos ir vėsumos sektoriuje, skelbiamą Agentūros interneto svetainėje, kuri apskaičiuojama pagal Taisyklių 7.3.5 papunktyje nurodytą formulę;
9.7.5. Savivaldybei nuosavybės teise priklausančius žemės sklypus ir pastatus, kuriuose gali būti statomi ar įrengiami atsinaujinančių išteklių energijos bendrijos ar kitų asmenų energijos gamybos įrenginiai;
9.7.6. duomenis apie Savivaldybėje esančius elektros energiją gaminančius vartotojus ir atsinaujinančių išteklių energijos bendrijas bei su tuo susijusią informaciją (gaminančių vartotojų tipus (fiziniai asmenys, juridiniai asmenys, nutolę elektros energiją gaminantys vartotojai ir kt.), elektrinių įrengtąją galią, pagamintos elektros energijos kiekį pagal kiekvieną gaminančio vartotojo tipą ir kt.);
9.8. esamos situacijos transporto sektoriuje įvertinimas (duomenys pateikiami už praėjusius kalendorinius metus), pateikiant:
9.8.1. duomenis apie Savivaldybės teritorijoje įrengtas elektromobilių įkrovimo prieigas (viešąsias ir pusiau viešąsias), nurodant jų skaičių ir kiek iš jų yra didesnės nei 49 kW perduodamos elektrinės galios;
9.8.2. duomenis apie Savivaldybės sukurtą infrastruktūrą, reikalingą alternatyviuosius degalus naudojančių transporto priemonių plėtrai (informacija pateikiama apie suslėgtų ir suskystintų gamtinių dujų, biodujų ir (ar) vandenilio dujų pildymo punktus bei jų skaičių);
9.8.3. duomenis apie Savivaldybėje naudojamą viešąjį transportą keleiviams vežti (nurodomas jų skaičius, kategorija, klasė ir transporto priemonėse naudojama energijos rūšis).

IV SKYRIUS
BAIGIAMOSIOS NUOSTATOS

10. Aprašo vykdymą kontroliuoja Savivaldybės administracijos direktorius.
11. Šis Aprašas gali būti keičiamas, papildomas ar pripažįstamas netekusiu galios Savivaldybės tarybos sprendimu.
___________________

















PANEVĖŽIO RAJONO SAVIVALDYBĖS ADMINISTRACIJOS
STATYBOS IR INFRASTRUKTŪROS SKYRIUS


Panevėžio rajono savivaldybės tarybai

[bookmark: _GoBack]SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS ATSINAUJINANČIŲ IŠTEKLIŲ ENERGIJOS NAUDOJIMO PLĖTROS VEIKSMŲ PLANO TVIRTINIMO IR ĮGYVENDINIMO TVARKOS APRAŠO PATVIRTINIMO“ PROJEKTO AIŠKINAMASIS RAŠTAS

2023-01-10
Panevėžys

	
1. Sprendimo projekto tikslai, uždaviniai
2022 m. balandžio 8 d. įsigaliojo Lietuvos Respublikos atsinaujinančių išteklių energetikos įstatymo nauja redakcija. Įstatymo 57 straipsnio 2–4 dalyse nustatyta, kad kiekviena savivaldybė patvirtina ir viešai paskelbia savo 2021–2030 m. atsinaujinančių išteklių energijos naudojimo plėtros veiksmų planą, kuriame įvertinama esama situacija ir nusistatomi atsinaujinančių energijos išteklių naudojimo tikslai ir priemonės šiems tikslams pasiekti. Savivaldybių tarybos nustato tvarką, kaip bus tvirtinami ir įgyvendinami atsinaujinančių išteklių energijos naudojimo plėtros veiksmų planai.
2.	Siūlomos teisinio reguliavimo nuostatos
Vadovaujantis Lietuvos Respublikos energetikos ministro 2022 m. birželio 3 d. įsakymu Nr. 1-183 „Dėl Savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisyklių patvirtinimo“ patvirtintų Savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisyklių 22 punktu, savivaldybės atsinaujinančių išteklių energijos naudojimo plėtros veiksmų planus tvirtina ir įgyvendina vadovaudamosi savivaldybių tarybų nustatyta tvarka. Šiuo Savivaldybės tarybos sprendimu siūloma nustatyti Panevėžio rajono savivaldybės atsinaujinančių išteklių energijos naudojimo plėtros veiksmų plano tvirtinimo, įgyvendinimo organizavimo ir rezultatų viešinimo tvarką.
3.	Laukiami rezultatai
Patvirtintas Panevėžio rajono savivaldybės atsinaujinančių išteklių energijos naudojimo plėtros veiksmų plano tvirtinimo ir įgyvendinimo tvarkos aprašas reglamentuos Panevėžio rajono savivaldybės atsinaujinančių išteklių energijos naudojimo plėtros veiksmų plano tvirtinimo, įgyvendinimo ir viešinimo procedūras. 
4. Lėšų poreikis sprendimui įgyvendinti ir jų šaltiniai
Nėra.
5. Kiti sprendimui priimti reikalingi pagrindimai, skaičiavimai ar paaiškinimai
Nėra.



Statybos ir infrastruktūros skyriaus
vyriausiasis inžinierius (patarėjas)                                                                     Marius Baranauskas

